《送舶司李郎中》
宋代·丘葵

朝家三尺法，海舶一帆风。
物到琛声上，人行浪屋中。
货因拚命得，廉故秉心公。
行李清如洗，名应达陛枫。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。